6 “Ino yo mikambizho, malamuna ne mizhilo Yehoba Lesa wenu yo ampa amba nemufunjishe, kuba’mba mukeilamenga byo mukabukila mu kyalo kyo mukatambula,2 pa kuba’mba mukamwakamwenga Yehoba Lesa wenu ne kulama malamuna anji ne mikambizho yo mbena kwimukambizha anweba, baana benu ne bankana benu+ moba onse a bumi bwenu, kuba’mba mukekale moba avula.+3 Kabiji anweba bena Isalela, umvwai ne kuteshako muchima kwiilama pa kuba’mba mukamonenga byawama kabiji mukavule mu kyalo kyavula mukaka ne buki, byonkatu Yehoba, Lesa wa bashakulu benu, byo emulayile.4 “Anweba bena Isalela, telekai: Yehoba Lesa wetu ye Yehoba umotu.+5 Mwafwainwa kutemwa Yehoba Lesa wenu na muchima wenu yense, ne na mweo* wenu yense+ ne na bulume* bwenu bonse.+6 Abino byambo byo mbena kwimukambizha ja lelo byafwainwa kwikala mu muchima wenu,7 kabiji mwafwainwa kwibifunjishanga na mukoyo* baana benu+ ne kwibyambanga pa kwikala mu nzubo yenu, pa kwenda mu jishinda, pa kulaala ne pa kubuuka.+8 Mukebikase pa kuboko kwenu nobe kintu kya kwimuvululako, kabiji byafwainwa kwikala nobe kintu kyo mwakasa pa bilungi* byenu.+9 Mukebinembe pa mashiki a ku bibelo bya nzubo yenu ne pa bibelo bya mizhi yenu.10 “Yehoba Lesa wenu byo akemufikizha mu kyalo kyo achipile ku bashakulu benu ba Abalahama, Izaka ne Yakoba+ ne kwimupa mizhi ikatampe kabiji yawama yo mwabujile kushimika,+11 mazubo ayula na bintu byawama byapusana pusana byo mwabujile kwingijila, ne mishima* yo mwabujile kupoya ne majimi a miñanzañanza ne bichi bya maolivi byo mwabujile kujimba kabiji byo mukaja ne kwikuta,+12 mwafwainwa kuteshako muchima kuchina’mba mwakamuvulama Yehoba+ yenka wimufumishe mu kyalo kya Ijipita mu nzubo ya buzha.13 Mwafwainwa kwakamwanga Yehoba Lesa wenu+ ne kumwingijila,+ kabiji mu jizhina janji mo mo mwafwainwa kuchipila.+14 Kechi mwafwainwa kongolokela ku balesa bangi, balesa bonse ba bantu bemuzhokoloka ne,+15 mambo Yehoba Lesa wenu uji ne anweba, ke Lesa ukeba bantu kumwingijilatu bunke bwanji kwapwa.+ Mambo inge ne, Yehoba Lesa wenu ukemuzhingijila+ ne kwimuvizhatu bonse pelu pano pa ntanda.+16 “Kechi mwafwainwa kumweseka Yehoba Lesa+ wenu byonkatu byo mwamwesekele ku Masa ne.+17 Mwafwainwa kuteshako muchima kulama mikambizho ya Yehoba Lesa wenu ne bya kwimuvululako byanji ne malamuna anji o emukambizha kulama.18 Kabiji mwafwainwa kubanga byaoloka ne byawama kwi Yehoba kuba’mba mukamone byawama ne kutwela mu kyalo kyawama kyo achipile Yehoba ku bashakulu benu,+19 byo apangilemo balwanyi benu bonse baji kwi anweba, byonkatu byo alayile Yehoba.+20 “Kabiji kulutwe umvwe baana benu bakemushikishe’mba, ‘Nanchi bya kwituvululako, malamuna ne mizhilo Yehoba Lesa wetu byo emukambizhe byatala mu ka?’21 mukebakumbule’mba, ‘Twajinga bazha ba kwa Felo mu Ijipita, bino Yehoba witufumishe mu Ijipita na kuboko kwanji kwa bulume.22 Onkao mambo, Yehoba watwajijile kuleta biyukilo ne bya kukumya bikatampe kabiji bya malwa pa bena Ijipita+ ne pe Felo ne pa ba mu nzubo yanji bonse, ne atweba saka tumonako.+23 Kabiji witufumishe momwa kuba’mba etulete kuno ne kwitupa kyalo kyo achipile ku bashakulu betu.+24 Kepo Yehoba etukambizhe kulondela ano malamuna onse ne kumwakamwa Yehoba Lesa wetu kuba’mba tukamwenemo byawama+ ne kutwajijila kwikala bomi+ byonkatu byo tuji lelo jino.25 Kabiji tukatelwa’mba baoloka umvwe twateshako muchima kulama ino mikambizho yonse ne kukookela Yehoba Lesa wetu, byonkatu byo etukambizha.’+
bem_Latn